
****

REPUBLIKA HRVATSKA

OPĆINSKI SUD U GOSPIĆU

Broj: 41 Su-568/2025-2

Gospić, 17. lipnja 2025.

Sukladno Pravilniku o jednostavnoj javnoj nabavi roba, radova i /ili usluga Općinskog suda u Gospiću, te izmjeni Pravilnika o provedbi postupka jednostavne nabave, upućuje se :

POZIV ZA DOSTAVU PONUDE  
za nabavu tonera

1. OPĆI PODACI

Podaci o naručitelju:

NAZIV SUDA: OPĆINSKI SUD U GOSPIĆU

ADRESA: 53000 GOSPIĆ, Trg Alojzija Stepinca 3

OIB: 29608777564

MB: 03315886

Broj telefona: 053/658-882

Broj telefaksa: 053/572-424

Internetska stranica:

Adresa elektroničke pošte: opcinski.sud@osgs.pravosudje.hr

Osobe zadužene za kontakt

Kontakt osoba: Ivanka Tramošljika

Telefon: 053/658-882

e-mail: ivanka.tramosljika@osgs.pravosudje.hr

2. OPIS PREDMETA NABAVE I PROCIJENJENA VRIJEDNOST NABAVE

Predmet nabave: nabava tonera

Procijenjena vrijednost nabave:

21.000 € bez PDV-a

Kriterij za odabir je najniža cijena prihvatljive, prikladne i pravilne ponude.

3. VRSTA, KVALITETA, OPSEG ILI KOLIČINA PREDMETA NABAVE:

Sklapa se ugovor o jednostavnoj nabavi za nabavu tonera na rok od 2 godine.

Ponuditelj mora ponuditi cjelokupnu količinu iz obrasca ponude/troškovniku koja se traži u pozivu.

Ponude samo za dio tražene količine iz obrasca ponude/troškovnika neće se razmatrati.

Ukupna plaćanja bez PDV-a na temelju zaključenog ugovora ne smije prelaziti procijenjenu vrijednost predmeta nabave.

Isporuka robe iz ugovora o javnoj nabavi obavljati će se sukcesivno, sukladno potrebama korisnika, započevši najranije od dana potpisa ugovor o javnoj nabavi.

Rok za isporuke robe je najviše 48 sati (2 radna dana) od primitka pisanog zahtjeva (narudžbenice).

4. MJESTO, NAČIN I ROK IZVRŠENJA I SPORUKE ROBE

Općinski sud u Gospiću, Trg Alojzija Stepinca 3, 53000 GOSPIĆ

Sve vrste robe u ukupnom predmetu nabave navedene su u troškovniku koji je dio ovog poziva na dostavu ponuda.

RAZLOZI ISKLJUČENJA, UVJETI I DOKAZI SPOSOBNOSTI PONUDITELJA

5.1. OBVEZNI RAZLOZI ISKLJUČENJA

5.1.1 Nekažnjavanje

Naručitelj će isključiti ponuditelja iz postupka jednostavne javne nabave **ako je gospodarski subjekt ili** **osoba** ovlaštena po zakonu za zastupanje gospodarskog subjekta **pravomoćno osuđena** za bilo koje od kaznenih djela iz čl. 251. Zakona o javnoj nabavi odnosno za odgovarajuća kaznena djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta.

Za potrebe utvrđivanja gore navedenih okolnosti gospodarski subjekt dužan je u ponudi dostaviti **izjavu.** Izjavu daje osoba po zakonu ovlaštena za zastupanje gospodarskog subjekta. Izjava ne smije biti starija od **tri (3) mjeseca** računajući od dana poziva na dostavu ponuda.

Naručitelj može tijekom postupka nabave radi provjere okolnosti iz ove točke od tijela nadležnog za vođenje kaznene evidencije i razmjenu tih podataka s drugim državama za bilo kojeg ponuditelja ili osobu po zakonu ovlaštenu za zastupanje gospodarskog subjekta zatražiti izdavanje potvrde o činjenicama o kojima to tijelo vodi službenu evidenciju.

Ako nije u mogućnosti pribaviti navedenu potvrdu, radi provjere gore navedenih okolnosti, Naručitelj može od ponuditelja zatražiti da u primjerenom roku dostavi važeći:

a) dokument tijela nadležnog za vođenje kaznene evidencije države sjedišta gospodarskog subjekta, odnosno države čiji je državljanin osoba ovlaštena po zakonu za zastupanje gospodarskog subjekta ili

b) jednakovrijedni dokument koji izdaje nadležno sudsko ili upravno tijelo u državi sjedišta gospodarskog subjekta, odnosno u državi čiji je državljanin osoba ovlaštena po zakonu za zastupanje gospodarskog subjekta, ako se ne izdaje dokument iz kaznene evidencije pod a) ili

c) izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta, odnosno u državi čiji je ta osoba državljanin ili izjavu s ovjerenim potpisom kod bilježnika, ako se u državi sjedišta gospodarskog subjekta, odnosno u državi čiji je ta osoba državljanin ne izdaju dokumenti pod a) i b) ili oni ne obuhvaćaju sva kaznena djela navedena u ovoj točki.

5.1.2. Plaćene dospjele porezne obveze i obveze za mirovinsko i zdravstveno osiguranje

Naručitelj će isključiti, prema čl. 252. Zakona o javnoj nabavi, ponuditelja iz postupka jednostavne javne nabave ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako je gospodarskom subjektu sukladno posebnim propisima odobrena odgoda plaćanja navedenih obveza.

Za potrebe dokazivanja ovih okolnosti gospodarski subjekt dužan je u ponudi dostaviti:

* 1. **potvrdu porezne uprave o stanju duga** ili
  2. **jednakovrijedni dokument** nadležnog tijela države sjedišta gospodarskog subjekta ili
  3. ako se u državi sjedišta gospodarskog subjekta ne izdaju dokumenti pod a) i b) **Izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela** u državi sjedišta gospodarskog subjekta.

Potvrda (ili jednakovrijedni dokument) odnosno izjava ne smiju biti stariji od **30 dana** računajući **od dana poziva na dostavu ponude**.

5.2. OSTALI RAZLOZI ISKLJUČENJA

**5.2.1. Stečaj, likvidacija, upravljanje osobe postavljene od strane nadležnog suda, nagodba s vjerovnicima ili obustava poslovne djelatnosti, odnosno prethodni postupak**

Naručitelj će isključiti ponuditelja iz postupka jednostavne javne nabave:

1. ako je nad njime otvoren stečaj, ako je u postupku likvidacije, ako njime upravlja osoba postavljena od strane nadležnog suda, ako je u nagodbi s vjerovnicima, ako je obustavio poslovne djelatnosti ili se nalazi u sličnom postupku prema nacionalnim propisima države sjedišta gospodarskog subjekta ili
2. ako je nad njime pokrenut prethodni postupak radi utvrđivanja uvjeta za otvaranje stečajnog postupka, ili postupak likvidacije po službenoj dužnosti, ili postupak nadležnog suda za postavljanje osobe koja će njime upravljati, ili postupak nagodbe s vjerovnicima il i se nalazi u sličnom postupku prema nacionalnim propisima države sjedišta gospodarskog subjekta.

Za potrebe utvrđivanja navedenih okolnosti gospodarski subjekt dužan je u ponudi dostaviti:

1. **izvod iz sudskog, obrtnog ili drugog odgovarajućeg registra** države sjedišta gospodarskog subjekta ili
2. ako ne postoji dokument pod a) **jednakovrijedni dokument** koji je izdalo nadležno sudsko ili upravno tijelo u državi sjedišta gospodarskog subjekta ili
3. ako se u državi sjedišta gospodarskog subjekta ne izdaju dokumenti pod a) i b) ili ih nije moguće ishoditi, **Izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne**

**sudske ili upravne vlasti ili bilježnika ili nadležnog strukovnog ili trgovinskog tijela** u državi sjedišta gospodarskog subjekta.

Izvod (ili jednakovrijedni dokument) ne smiju biti stariji od **3 mjeseca** računajući **od** **dana poziva na dostavu ponude**, a Izjava ne smije biti starija od **3 mjeseca** računajući **od dana poziva na dostavu ponude.**

**Ukoliko se radi o zajednici ponuditelja, okolnosti za isključenje utvrđuju se za svakog člana pojedinačno.**

5.3.UVJETI SPOSOBNOSTI PONUDITELJA

**Ponuditelj, odnosno zajednica ponuditelja**, dužan je u svojoj ponudi priložiti dokumente kojima dokazuje svoju pravnu i poslovnu sposobnost, financijsku sposobnost te tehničku i stručnu sposobnost.

**Dokumenti za dokazivanje sposobnosti** moraju biti na hrvatskom jeziku i latiničnom pismu. Ukoliko je ponuditelj registriran izvan Republike Hrvatske ili je izvorni za dokazivanje sposobnosti na stranom jeziku, uz prilaganje izvornih dokumenata za dokazivanje sposobnosti na stranom jeziku, ponuditelj je dužan uz svaki dokument priložiti i prijevod ovlaštenog sudskog tumača na hrvatski jezik.

5.3.1. PRAVNA I POSLOVNA SPOSOBNOST

**I. Izvod o upisu u sudski, obrtni, strukovni ili drugi odgovarajući registar** države sjedišta gospodarskog subjekta, a ako se oni ne izdaju u državi sjedišta gospodarskog subjekta, može dostaviti izjavu s ovjerom potpisa kod nadležnog tijela. Dokaz se prilaže u neovjerenoj preslici i ne smije biti stariji od **3 mjeseca** računajući **od dana poziva na dostavu ponuda.**

**Dokumente tražene u točkama 6. ovog pozivana na dostavu ponude, a kojima se utvrđuje postojanje razloga isključenja odnosno kojima se dokazuje sposobnost, ponuditelj može dostaviti u neovjerenoj preslici. Neovjerenom preslikom smatra se i neovjereni ispis elektroničke isprave, osim dokaza koji sadrže oznaku „neslužbena kopija“.**

TONERI

Toneri su namijenjeni za uredske uređaje i računalnu opremu (pisači i drugo) koje koristi naručitelj za svoje potrebe.

U uredskim uređajima i računalnoj opremi kja se nalazi u garancijsiom roku uporabe definiranom od proizvođača, potrebno je sukladno pripadajućim uputama za rukovanje, koristti originalni potrošni materijal. Zbog pravilnog rukovanja uredskom i računalnom opremom, očuvanjem izaštitom uređaja u grarancijskom roku definiranom od strane proizvođača te difiniranom kvalitetom ispisa, zahtjeva se uporaba originalnog potrošenog materijala definiranog tvorničkim oznakma.

Prema tržišno prisutnim robnim markama, a sukladno tvorničkim oznakama uređaja i opreme, proizvođači istih propisuju uporabu tonera čija se izvornost podrijetla i pripadnost robnoj marki definira:

- službenim, tvorničkim oznakama proizvođača koje je u najvećem broju slučajeva podrazumijeva tržišni naziv robne marke "Samsung, Lexmark i dr.) te brojčane i slovne oznake koje najčešće uključuju modelsku/podmodelsku oznaku, te u konačnici tvornički kod,

- originalnim, jediničkim pakiranjem podrazumijeva se zasebno pakiranje, često kartonska kutija, s uložnom vrećicom u kojoj se nalazi hermetički zatvorena kazeta/uložak s tonerom.

Za uredske uređaje i računalnu opremu koja se prema vremenu uporabe kod naručitelja nalazi izvan definiranog garancijskog roka uporabe, prema uputama proizvođača preporučuje se koristiti originalni potrošni materijal radi osiguranja pravilnog rada uređaja i opreme, te postizanje kvalitete ispisa definirane od strane proizvođača.

**U slučaju nuđenja jednakovriejdnih tonera (zamjenskih ili sličnih), potrebno je obavezno dostaviti izjavu proizvođača uređaja ili ovlaštenog zastupnika prooizvođača uređaja za Republiku Hrvatsku, kojom se potvrđuje da je nuđeni proizvod jednakovrijedan proizvod sukladan za uporabu u navedenom ređaju, te da se uporabom ponuđenog jednakovrijednog tonera ne mijanjaju jamstveni uvjeti uređaja, odnosno da u jamstvenom roku, kao i izvan njega, uporaba ponuđenog jednakovrijednog tonera ne utječe na prailan rad uređaja i kvalitetu ispisa.**

Izjava se dostavlja u izvorniku ili ovjerenoj preslici uz navođenje naziva zamjenskih tonera, kao i nazive uređaja za koje su isti namijenjeni. Ukoliko se prilažu izjave koje nisu na hrvatskom jeziku, tada je uz potvrde potrebno priložiti i prijevod istih ovjeren od strane ovlaštenog sudskog tumača.

6. OBLIK, NAČIN IZRADE, SADRŽAJ I NAČIN DOSTVE PONUDE

6.1. Oblik i način izrade ponude

Ponuditelj se pri izradi ponude mora pridržavati zahtjeva i uvjeta iz ovog poziva na dostavu ponuda. Tekst ponude ne smije se mijenjati i nadopunjavati.

Ponuda se zajedno sa pripadajućom dokumentacijom, izrađuje na hrvatskom jeziku i latiničnom pismu, a cijena ponude izražava se u eurima.

Stranice ponude obavezno moraju biti numerirane na način: redni broj stranice kroz ukupan broj stranica (npr1/24 ili ukupan broj stranica kroz redni broj stranice (npr. 24/1).

Ponuda mora biti uvezana u cjelinu na način da onemogući naknadno vađenje ili umetanje listova, jamstvenikom u nerastavljivu cjelinu, a uvezanu ponudu potrebno je zapečatiti stavljanjem naljepnice na krajeve jamstvenika te utisnuti žig ponuditelja.

Ponuda se predaje u izvorniku. Ponuda se piše neizbrisivom tintom. Ispravci u ponudi u papirnatom obliku moraju biti izrađeni na način da su vidljivi, uz navod datuma ispravka i potpisani pravovaljanim potpisom ovlaštene osobe ponuditelja.

Ponuditelj će kao sastavni dio svoje ponude priložiti i ispunjen obrazac ponude.

6.2. Način dostave ponuda i/ili izmjena/dopuna ponuda:

Ponuda se dostavlja u zatvorenoj omotnici s nazivom i adresom naručitelja, nazivom i adresom ponuditelja, nazivom predmeta nabave, odnosno grupe nabave na koju se ponuda odnosi, naznakom "ne otvaraj".

Omotnica se dostavlja na adresu:

OPĆINSKI SUD U GOSPIĆU

Stručno povjerenstvo za provedbu postupka javne nabave

53000 GOSPIĆ

Trg Alojzija Stepinca 3,

na omotnici ponude treba biti naznačeno:

Ponuda za jednostavnu nabavu tonera

"NE OTVARAJ"

adresa i naziv ponuditelja

Ukoliko omotnica nije zapečaćena i označena u skladu s ovom odrednicom, naručitelj neće snositi odgovornost u slučaju da se onuda i /ili izmjena/dopuna zagubi, krivo ili prerano otvori te ne evidentira na otvaranju ponuda.

Omotnice se moraju dostaviti na navedeni naslov do **25. lipnja 2025. do 08,00 sati**  na urudžbeni zapisnik Općinskog suda u Gospiću, Trg Alojzija Stepinca 3, 53000 GOSPIĆ.

**U ovom postupku jednostavne javne nabave naručitelj neće provoditi javno otvaranje ponuda.**

Nakon proteka roka za dostavu ponuda, ponuda se ne smije mijenjati. Ponude koje pristignu nakon navedenog roka bit će isključene.

Do isteka roka za dostavu ponude ponuditelj može dodatnom pravovaljano potpisanom izjavom zamijeniti svoju ponudu, nadopuniti je ili od nje odustati.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

7. Nije dopustiva dostava ponude elektroničkim putem.

8. Nisu dopuštene alternativne ponude.

9. CIJENA

Ponuditelj dostavlja ponudu s cijenom u eurima. Cijena ponude piše se brojkama. Cijena ponude izražava se za cjelokupni predmet nabave.

U cijenu ponude su uračunati svi troškovi i popusti uključujući dostavu, bez poreza na dodanu vrijednost, koji se iskazuje zasebno iza cijene ponude. Cijena je nepromjenjiva za cijelo vrijeme trajanja ugovora.

Sveukupnu cijenu ponude čini cijena ponude s porezom na dodanu vrijednost.

Prilikom ispunjavanja troškovnika ponuditelj je dužan ukupnu cijenu stavke izračunati kao umnožak količine stavke i cijene stavke.

10. ROK, NAČIN I UVJETI PLAĆANJA

Plaćanje će se izvršiti u skladu s pravilima financijskog poslovanja korisnika Državnog proračuna republike Hrvatske po izvršenim ugovornim obvezama i temeljem ispostavljenog e-računa.

**Rok plaćanja je 30 dana od dana primitka elektronskog računa (e-računa( sukladno Zakonu o elektroničkom izdavanju računa u javnoj nabavi ("Narodne novine" broj 94/18).**

Predujam i traženje sredstava osiguranja plaćanja isključeni su.

Plaćanje se obavlja doznakom na račun Isporučitelja isključivo u valuti eura.

11. ROK VALJANOSTI PONUDE

Rok valjanosti ponude je najmanje 60 dana od dana otvaranja ponude. Naručitelj će odbiti ponudu čiji je rok kraći od zahtijevanog. Iz opravdanog razloga naručitelj može u pisanom obliku zatražiti produljenje roka valjanosti ponude, a ponuditelj će također u pisanom obliku produžiti rok valjanosti ponude. U roku valjanosti ponude niti naručitelj niti ponuditelj neće tražiti izmjenu ponude.

12. KRITERIJ ZA ODABIR PONUDE

Najpovoljnija ponuda je prihvatljiv, prikladna, pravilna ponuda sposobnog ponuditelja s istom vrstom, svojstvima i kvalitetom tražene robe u skladu s poziv za dostavu ponuda, a koja je određena prema najnižoj cijeni.

Kriterij na kojem javni naručitelj temelji odabir ponude je **najniža cijena.**

13. JEZIK PONUDE

Ponuda mora biti izrađena na hrvatskom jeziku.

14. BITNI UVJETI UGOVORA

Opći uvjeti ugovora temelje se na Zakonu o obveznim odnosima i ostalim pozitivnim zakonskim propisima Republike Hrvatske.

15. POJAŠNJENJE PONUDE

U postupku pregleda i ocjene ponuda naručitelj može u primjerenom roku pozvati ponuditelja na pojašnjenje ili upotpunjavanje dokumenata i/ili pojašnjenje pojedinih elemenata ponude.

16. KONTROLA I PRAĆENJE IZVRŠENJA UGOVORA O JAVNOJ NABAVI

Tijekom trajanja ugovora naručitelj će provjeravati sukladnost isporučene robe s ugovorenim, samostalno ili u suradnji s korisnikom, te zatražiti korektivne ili druge radnje, po potrebi.

Sukladno odredbama Zakona o javnoj nabavi naručitelj je obvezan kontrolirati je li izvršenog ugovora o javnoj nabavi u skladu s uvjetima određenim u ovom Pozivu i odabranom ponudom, te će u tu svrhu od odabranog ponuditelja zatražiti dostavu polugodišnjih izvješća o izvršavanju ugovora, u papirnatom i elektroničkom obliku. Izvješće koje će odabrani ponuditelj biti obvezan dostaviti mora najmanje sadržavati podatke o vrsti i nazivu isporučene robe, količini te jediničnim i ukupnim cijenama, te mora biti u formi troškovnika (redoslijedom) iz odabrane ponude koja će biti prilogom ugovora.

Pored dostave polugodišnjih izvješća, odabrani ponuditelj će također pisano izvijestiti naručitelja kada ukupna plaćanja o ugovoru dosegnu 75% procijenjene vrijednosti nabave, te nakon to dosegnu 95% procijenjene vrijednosti nabave.

U slučaju da ponuditelj na traženje Naručitelja ne dostavi izvješće u traženom roku, Naručitelj zadržava pravo raskida ugovora sa odabranim ponuditeljem.

Stručno povjerenstvo za provedbu postupka javne nabave